**Pogosta vprašanja in odgovori Ministrstva za kulturo ob Javnem razpisu za izbor operacij »Spodbujanje kreativnih kulturnih industrij - Center za kreativnost 2020 - 2021«**

**(JR CzK 2020- 2021)**

**Datum: 3. 3. 2020**

Izobraževalne delavnice in svetovanja

<https://www.gov.si/zbirke/javne-objave/javni-razpis-za-izbor-operacij-spodbujanje-kreativnih-kulturnih-industrij-center-za-kreativnost-2020-2021/>

Sodelovanje na informativnih dnevih ni obvezno. Bodo pa prijavitelji lahko tam prejeli dodatne informacije glede razpisa. Po potrebi bodo organizirana dodatna svetovanja in izobraževanja.

Več na

* [www.czk.si](http://www.czk.si). [**Obvezne so predhodne prijave >>**](https://goo.gl/forms/JrjuxozHhg1poxu33)

**Področja delovanja v kulturnem in kreativnem sektorju (KKS)**

1. **Kdo so predstavniki kreativnega kulturnega sektorja (KKS)?**

Kreativni kulturni sektor (KKS) ali tudi kulturne in kreativne industrije so opredeljene[[1]](#footnote-1) kot dejavnosti, ki združujejo ustvarjalnost s proizvodnjo in distribucijo dobrin in storitev. Vključujejo naslednja temeljna področja KKS:

1. Arhitektura,
2. Oglaševanje,
3. Oblikovanje in vizualne umetnosti,
4. Kulturna dediščina, arhivska dejavnost in knjižnična dejavnost,
5. Knjiga,
6. Kulturno-umetnostna vzgoja,
7. Glasbene umetnosti,
8. Uprizoritvene in intermedijske umetnosti,
9. Mediji,
10. Programska oprema in igre,
11. Film in avdiovizualna dejavnost,
12. Kulturni turizem in
13. drugo umetniško ustvarjanje.

Za namen tega razpisa v točki A1 in A2 so upravičenci tisti prijavitelji, ki delujejo na enem od področij KKS, navedenih v točki 2 razpisa, ali pa so se iz njega razvila.

1. **Kako kot prijavitelj dokazujem, da delujem na področju KKS in koliko časa mora biti moj zavod odprt?**

V točki 3 javnega razpisa ( Pogoji za kandidiranje na javnem razpisu) je definirano kdo so lahko v sklopu A1 in A2 prijavitelji in kako lahko dokazujejo povezanost s KKS.

Na javni razpis se po posameznih sklopih lahko prijavi vsaka pravna ali fizična oseba, ki se ukvarja z gospodarsko dejavnostjo in ki ustreza definiciji malih in srednjih podjetij (MSP) v skladu z Uredbo komisije EU št. 651/2014, in so, kot sledi:

1. Sklop A1 Seme - Preveritev koncepta:
* gospodarske družbe, registrirane po Zakonu o gospodarskih družbah  (Uradni list RS, št. [65/09](http://www.uradni-list.si/1/objava.jsp?sop=2009-01-3036) – uradno prečiščeno besedilo, [33/11](http://www.uradni-list.si/1/objava.jsp?sop=2011-01-1587), [91/11](http://www.uradni-list.si/1/objava.jsp?sop=2011-01-3912), [32/12](http://www.uradni-list.si/1/objava.jsp?sop=2012-01-1401), [57/12](http://www.uradni-list.si/1/objava.jsp?sop=2012-01-2405), [44/13](http://www.uradni-list.si/1/objava.jsp?sop=2013-01-1696) – odl. US, [82/13](http://www.uradni-list.si/1/objava.jsp?sop=2013-01-3035), [55/15](http://www.uradni-list.si/1/objava.jsp?sop=2015-01-2281), [15/17](http://www.uradni-list.si/1/objava.jsp?sop=2017-01-0730) in [22/19](http://www.uradni-list.si/1/objava.jsp?sop=2019-01-0914) – ZPosS; v nadaljnjem besedilu: ZGD-1) (d.o.o., d.d., k.d., idr.),
* samostojni podjetniki posamezniki (s.p.),
* socialna podjetja (so.p.) s statusom gospodarske družbe, zadruge in zavodi, ki imajo status socialnega podjetja,
* avtorji, samozaposleni v kulturi - ustvarjalci na področju kulture, ki opravljajo samostojno specializiran poklic s področja kulture in so vpisani v razvid samozaposlenih v kulturi pri Ministrstvu za kulturo,
* zadruge, društva in zasebni zavodi, ki delujejo na področju kulture ali KKS.

Za namen tega razpisa so upravičenci tisti prijavitelji, ki delujejo na enem od področij KKS, navedenih v točki 2 tega javnega razpisa, ali pa so se iz njega razvila.

Prijavitelji navedeno dokazujejo tako:

* da imajo dejavnost registrirano v enem od navedenih KKS področij (Standardna klasifikacija dejavnosti) ali
* da izkažejo ustrezna dokazila o strokovnih dosežkih na področju KKS v zadnjih 24 mesecih pred objavo javnega razpisa (izvedeno delo ali izveden projekt, naročilo, predstavitev, javno objavljena ocena, nagrada, pretekla dodeljena sredstva, medijske objave) ali
* da so se razvili iz enega od navedenih področij KKS in so imeli, vsaj 36 mesecev predobjavo tega javnega razpisa, dejavnost na enem od navedenih KKS področij (primer prijavitelja, ki je na začetku proizvod oblikoval, sedaj pa je že na trgu in ima kot primarno dejavnost klasificirano proizvodnjo in ne več KKS) ali
* da so samozaposleni v kulturi - ustvarjalci na področju kulture, ki opravljajo samostojno specializiran poklic s področja kulture in so vpisani v razvid samozaposlenih v kulturi pri Ministrstvu za kulturo.

1. **Sklop A2 Zagon - Kreativni start-up**
* gospodarske družbe, registrirane po ZGD-1 (d.o.o., d.d., k.d., idr.),
* samostojni podjetniki posamezniki (s.p.),
* socialna podjetja (so.p.) s statusom gospodarske družbe, zadruge in zavoda, ki imajo status socialnega podjetja, s področja KKS-ja,
* zadruge, društva in zasebni zavodi, ki delujejo na področju kulture ali KKS.

Za namen tega razpisa so upravičenci tisti prijavitelji, ki delujejo v KKS tistih organizacij, ki delujejo v enem od navedenih področij KKS, navedenih v točki 2 razpisa ali pa so se iz njega razvila.

Prijavitelji navedeno dokazujejo tako:

* da imajo dejavnost registrirano za eno od navedenih KKS področij iz točke 2 razpisa ali pa so se iz njega razvila (Standardna klasifikacija dejavnosti) ali
* izkažejo ustrezna dokazila o strokovnih dosežkih na področju KKS v zadnjih 24 mesecih pred objavo tega javnega razpisa (izvedeno delo ali izveden projekt, naročilo, predstavitev, javno objavljena ocena, nagrada, pretekla dodeljena sredstva, medijske objave) ali
* da so se razvili iz enega od navedenih področij KKS in so imeli, vsaj 36 mesecev pred objavo tega javnega razpisa, dejavnost na enem od navedenih KKS področij (primer prijavitelja, ki je na začetku proizvod oblikoval, sedaj pa je že na trgu in ima kot primarno dejavnost klasificirano proizvodnjo in ne več KKS).

Pri sklopu A1 in A2 ne govorimo o tem koliko časa je prijavitelj že ustanovljen ampak o tem koliko časa dokazljivo deluje na področju KKS tako kot je določeno v 3. 1. točki javnega razpisa..

1. Smo zasebni zavod. Temeljna dejavnost naše organizacijske enote je na področju socialnega dela z otroki in mladostniki. Zanima nas ali izpolnjujemo kriterij formalne organiziranosti, ker se ves čas govori o gospodarski družbi - podjetju.

Na razpis v sklopu A1 in A2 se lahko prijavijo tudi zasebni zavodi. Za sklopa A1 ali A2 morate delovati na področju kulture ali KKS. V sklopu A3 zasebni zavodi niso upravičeni prijavitelji.

1. Katere dejavnosti po SKD se smatrajo pod »programska oprema in igre«. Naša glavna dejavnost je »J62.010 - Računalniško programiranje« in se smatramo za kreativne industrije. Pri vas bi želel dobiti potrditev/zavrnitev.

V ta podrazred spada pisanje, spreminjanje, prilagajanje in preizkušanje programske opreme. Vključeno je tudi pisanje računalniških programov po specifikacijah uporabnikov. Sem spada: - načrtovanje strukture in vsebine, pisanje, posodabljanje in popravljanje računalniških programov za: operacijske sisteme, uporabniške rešitve, podatkovne baze, spletne strani, prilagajanje programske opreme za uporabo v operacijskih sistemih naročnikov

Sem ne spada:

- založništvo programske opreme, gl. 58.290,

- prevod ali prilagajanje programske opreme za lasten račun, gl. 58.290,

- projektiranje in načrtovanje računalniških sistemov, ki združujejo računalniške naprave, programsko opremo in komunikacijske tehnologije, pri čemer je zagotavljanje programske opreme lahko sestavni del storitve, gl. 62.02.

1. Ali je razpis namenjen tudi financiranju programov in rednih dejavnosti društev, nevladnih organizacij ali zasebnih zavodov?

Razpis ni namenjen financiranju rednega delovanja ali rednega programa dejavnosti društev, nevladnih organizacij ali zasebnih zavodov.

In kot je navedeno na str. 9 razpisa pod točko 6 predmet tega razpisa ni sofinanciranje razstavnih ali drugih projektov na področju umetnosti, kot so razstave, predstave in umetniška dela, ki jih prijavitelj lahko prijavlja na razpise Ministrstva za kulturo in ki se jih sofinancira iz proračuna na drugih razpisih (preverljivo z vlogo).

Intelektualna lastnina

1. V splošnih pogojih 3.2. je pod točko 13 navedeno, da mora imeti prijavitelj urejen status intelektualne lastnine. Ali to pomeni, da mora prijavitelj že v tem trenutku oz. pred oddajo vloge imeti  npr. prijavljen nek patent? Če prijavitelj še nima nobene prijave intelektualne lastnine do oddaje vloge se ne more prijaviti? Ali je to morda pogoj za nov produkt, ki se bo razvil v okviru tega projekta?

Prijavitelj poda izjavo, da ima  urejen status intelektualne lastnine, podjetniška ideja oz. prijavljen projekt temelji na zakonito pridobljeni pravici uporabe intelektualne lastnine, kar prijavitelj potrdi z oddajo prijave (št. patentov, pogodbe in druga dokazila) – to pomeni, da se bo dogovoril z avtorjem o avtorskih pravicah na projektu. Pri prijavi ni potrebno dodatnih dokazil o urejenem statusu intelektualne lastnine. Dovolj je da se podpiše izjava. Če pa lahko je dobrodošla in zaželena priloga, ki dokazuje podrobneje vaše navedbe.

1. V kolikor ponudnik prijavi novo idejo (ki še ni zaščitena), me zanima, ali razpisovalec udeležencem podaja kakšna jamstva, ki zagotavljajo sistemsko varstvo intelektualne lastnine (npr. Za eno leto ali vsaj za 6 mesecev)?

Varovanje osebnih podatkov bo zagotovljeno v skladu z veljavno zakonodajo, ki pokriva varovanje osebnih podatkov, vključno s 140. členom Uredbe št. 1303/2013/EU. Vsi podatki iz vlog, ki jih komisija odpre, so informacije javnega značaja, razen tistih, ki jih upravičenci posebej označijo kot poslovno skrivnost. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Med upravičenimi stroški projekta so stroški intelektualne zaščite. Predlagamo, da označite del, ki se nanaša na poslovno tajnost.

1. Ali je dovolj, da prijavitelj torej sam poda izjavo, da je sam avtor ideje oz. za sklop 3., da je sodelujoči predstavnik KKS avtor ideje?

Glede intelektualne lastnine je dovolj, da prijavitelj podpiše izjave v prijavnem obrazcu.

»De minimis«, enotno podjetje

1. Kaj pomen izraza "de minimis" v razpisu, ker se nameravam prijaviti na razpis. "Prijavitelj poda izjavo o vseh drugih pomočeh »de minimis«, ki jih je že prejel na podlagi Uredbe ali drugih uredb »de minimis« v predhodnih 2 (dveh) poslovnih letih in v tekočem poslovnem letu"

Pomoči, dodeljene po pravilu »de minimis«, so pomoči, ki zaradi svoje višine ne izkrivljajo ali ogrožajo konkurence in hkrati: skupna pomoč »de minimis«, ki se odobri in izplača istemu upravičencu – enotnemu podjetju, kadar koli v času treh proračunskih let ne presega zgornje meje, tj. 200.000 EUR, ne glede na obliko in namen pomoči.

Upošteva se pravilo kumulacije pomoči, in sicer če je upravičenec za iste upravičene stroške prejel ali namerava prejeti tudi drugo državno pomoč, skupni znesek prejete pomoči ne sme preseči zgornje meje in intenzivnosti pomoči, določene za posebne okoliščine vsakega primera v predpisih Evropske unije.

1. Ali pod »de minimis« zapade tudi s strani države plačani prispevki samozaposlenih?

Da, prispevki samozaposlenih spadajo pod pomoč »de minimis«.

1. Če se kot s.p. ali samozaposlen v kulturi prijavljam na razpis (ki je vključen v shemo »de-minimis«), ali moram pri seštevku vseh sredstev, ki sem jih prejel po »de-minimis«, upoštevati tudi sredstva, ki jih je po »de-minimis« prejelo društvo, katerega predsednik sem?

Praviloma se »de minimis« sešteva med povezanimi osebami. Ali gre za povezane osebe oziroma podjetja morate presoditi sami.

1. Kdo se kvalificira kot ustanovitelj podjetja? Samo glavni ustanovitelji, ali vsi, ki so navedeni v lastniški strukturi podjetja ?

Enotno podjetje pomeni vsa podjetja, ki so med seboj najmanj v enem od naslednjih razmerij: a) podjetje ima večino glasovalnih pravic delničarjev ali družbenikov drugega podjetja;

b) podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja;

c) podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;

d) podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.

Podjetja, ki so v katerem koli razmerju iz točk a do d prvega pododstavka prek enega ali več drugih podjetij, prav tako veljajo za enotno podjetje (oziroma/ali je bilo podjetje v zadnjih 3 letih pripojeno k drugemu podjetju ali je prišlo do delitve podjetja).

Upravičeni prijavitelji

1. Za sklop A1 bi se prijavil ustvarjalec iz KKS (vpisan v razvid samozaposlenih v kulturi pri MK). Ali se lahko obenem z drugim projektom za Sklop 2 prijavi zavod, katerega lastnik je ta isti samozaposleni?

S stališča javnega razpisa je to možno, če gre za drug projekt.  Je pa treba opozoriti na pomoči, dodeljene po pravilu »de minimis«  (točka 7 javnega razpisa).

1. Posamezen prijavitelj lahko na razpis poda največ eno vlogo. Pri tem se upošteva ne samo podjetje vlagatelja, temveč tudi vsa njegova partnerska in **povezana podjetja**, kot jih določa Priloga 1 Uredbe 651/2014/EU.V primeru, da bi bili uspešni s svojo prijavo, nas zanima ali bi lahko pri drugem uspešnem prijavitelju (s katerim nismo nikakor povezani) nastopali v vlogi zunanjega izvajalca (seveda, če bi bili izbrani kot najugodnejši ponudnik določene storitve).

Kot zunanji izvajalec lahko sodelujete pri drugih projektih.

1. V mesecu marcu imamo namen odpreti zavod v Mariboru, saj želimo tam dolgoročno razširiti naše poslovanje in tudi delno zaradi večjih financiranj v prihodnje s strani razpisov. Ne razumem ali gre to potem za povezano podjetje, če sem večinski lastnik galerije, ki bi se prijavila z enim  projektom v Ljubljani in večinski lastnik zavoda z drugim projektom v Mariboru. Ti dve podjetji vsebinsko med seboj nista povezani in bosta delali druge projekte, le da je isti lastnik ali solastnik ter direktor pravne osebe*.*

Pogoji, ki jih je treba izpolnjevati, so določeni v točki 3.3. besedila javnega razpisa. V tej točki je med drugim določeno »2.Posamezen prijavitelj lahko na javni razpis poda največ eno vlogo. Pri tem se upošteva ne samo podjetje vlagatelja, temveč tudi vsa njegova partnerska in povezana podjetja, kot jih določa Priloga Uredbe 651/2014/EU. Za povezane družbe se štejejo tudi podjetja, ki so povezana prek lastniških deležev fizičnih oseb z upoštevanjem določil Priloge I Uredbe Komisije 651/2014/EU (Priloga iz baze AJPES).«.

V Prilogi 1 navedene uredbe je med drugim v 3. členu v odstavku 2 zapisano: »Kot povezana podjetja se obravnavajo tudi podjetja, ki so med seboj povezana preko fizične osebe ali skupine fizičnih oseb, ki skupno delujejo, če opravljajo svojo dejavnost ali del svoje dejavnosti na istih upoštevnih trgih ali na sosednjih trgih.«.

Glede na navedeno in poznane podatke iz zastavljenega vprašanja (isti lastnik oz. solastnik dveh podjetji in direktor obeh podjetji) gre za povezana podjetja.

1. Kaj so povezana podjetja?

Povezanost podjetij preko fizične ali več fizičnih oseb se upošteva pri določitvi velikosti podjetja, če:

- fizične osebe skupno delujejo (možnost vpliva na poslovne odločitve podjetij, družinske vezi) - podjetja opravljajo svojo dejavnost na istih upoštevanih trgih (t.j. proizvodi so med seboj zamenljivi ali nadomestljivi) ali na sosednjih trgih (t.j. proizvodi se dopolnjujejo, ali so del oskrbovalne verige).

Skupno delovanje fizičnih oseb:

Za fizične osebe se šteje, da delujejo skupno, če lahko vplivajo na poslovne odločitve zadevnih podjetij, ne glede na lastništvo ali obstoj pogodbenih razmerij med fizičnimi osebami. V večini primerov nastopi povezanost podjetij preko fizičnih oseb zaradi večinskega lastništva oz. večine glasovalnih pravic, ni pa nujno. Pravica veta, s katero lahko vplivajo na poslovne odločitve podjetij, lahko nastopi tudi pri manjšem deležu lastništva.

Za „povezana“ podjetja v smislu povezave preko fizičnih oseb je tako mogoče šteti podjetja, če je iz analize njihovih medsebojnih odnosov jasno razvidno, da preko fizične osebe ali skupine fizičnih oseb tvorijo samostojno gospodarsko enoto, čeprav formalno niso v nikakršnih razmerjih v smislu točk od a do d tretjega odstavka 3. člena priloge 1 Uredbe 651/2014. Družinske vezi med fizičnimi osebami lahko zadostujejo za domnevo, da le-te delujejo skupno. Za družinske člane se štejejo zakonec, otroci, posvojenci, starši, posvojitelji, bratje, sestre in osebe, ki s posameznikom živijo v skupnem gospodinjstvu ali zunajzakonski skupnosti.

Primer:

Med osebami A, B in C, ki imajo v lasti dve podjetji obstaja družinsko razmerje. Osebi A in C sta istočasno njuni poslovodji. Na podlagi tovrstnih razmerij imajo osebe možnost koordinacije z namenom vplivanja na poslovne odločitve obeh podjetij, kar izključuje, da bi se ta lahko štelo za gospodarsko neodvisna.« Z vidika povezanosti, se zagotovo šteje, da so te pravne osebe povezane, če je odgovorna oseba ista.

1. Zakaj se lahko samozaposleni v kulturi prijavijo samo na sklop A1?

Upravičeni prijavitelji oziroma pogoji za prijavo na razpis so opredeljeni v 3. točki razpisa. V skladu s to točko, so lahko samozaposleni v kulturi, ki so vpisani v razvid samozaposlenih v kulturi pri MK, prijavitelji na Sklop A1 Seme - preveritev koncepta.

Na sklopu A2 Zagon - Kreativni start up" je eden izmed kazalnikov spremljanje zaposlitve na projektu. Izbrani prijavitelj bo moral na projektu doseči vsaj eno novo zaposlitev skozi vsa ocenjevana obdobja z možnimi prekinitvami zaradi fluktuacije zaposlenih za največ 20 koledarskih dni za vsako kadrovsko spremembo. Upoštevajo se zaposleni, ki imajo sklenjeno delovno razmerje za polni delovni čas.

Samozaposleni v kulturi ne sme zaposlovati drugih oseb, zato tega kazalnika ne bi mogel doseči. Posledično temu ne morejo biti prijavitelji na sklopu A2.

Se pa v okviru sklopov A2 in A3 lahko samozaposleni vključijo v projekt upravičenega prijavitelja, kar razpis tudi vzpodbuja.

1. Ali se lahko na razpis prijavim s popoldanskim s.p.?

Na razpis se lahko prijavite tudi s popoldanskim s.p.

1. Pogoj prijave na A1 je da je podjetje registrirano vsaj pred 1. 3.16 IN da je delovalo na enem izmed področij KKS ALI da izkaže ustrezne strokovne dosežke na KKS področju  (1. 3. 17 – 1. 3. 19). Razumemo pravilno?

Ni pogoj, da je podjetje ustanovljeno v 2016, lahko je ustanovljeno kasneje.

V tem sklopu so upravičenci:

* gospodarske družbe, registrirane po ZGD (d.o.o., d.d., k.d, ...),
* samostojni podjetniki posamezniki (s.p.),
* socialna podjetja (so.p.) s statusom gospodarske družbe, zadruge in zavodi, ki imajo status socialnega podjetja,
* avtorji in samozaposleni v kulturi - ustvarjalci na področju kulture, ki opravljajo samostojno specializiran poklic s področja kulture in so vpisani v razvid samozaposlenih v kulturi pri Ministrstvu za kulturo,
* zadruge, društva in zasebni zavodi, ki delujejo na področju kulture ali KKS.

Za namen tega razpisa so upravičenci tisti prijavitelji, ki primarno delujejo na enem od področij KKS, navedenih v točki 2 razpisa, ali pa so se iz njega razvila.

To dokazujejo s tem:

* da imajo glavno dejavnost registrirano v enem od navedenih KKS področij (Standardna klasifikacija dejavnosti);
* da izkažejo ustrezna dokazila o strokovnih dosežkih na področju KKS v zadnjih 24 mesecih pred objavo javnega razpisa (izvedeno delo ali izveden projekt, naročilo, predstavitev, javno objavljena ocena, nagrada, pretekla dodeljena sredstva, medijske objave) ali
* da so se razvila iz enega od navedenih področij KKS in so imela  vsaj 36 mesecev predobjavo tega razpisa primarno dejavnost na enem od navedenih KKS področij (primer prijavitelja, ki je na začetku proizvod oblikovalo, sedaj pa je že na trgu in ima kot primarno dejavnost klasificirano proizvodnjo in ne več KKS) ali
* samozaposleni v kulturi - ustvarjalci na področju kulture, ki opravljajo samostojno specializiran poklic s področja kulture in so vpisani v razvid samozaposlenih v kulturi pri Ministrstvu za kulturo.
1. Ali se lahko prijavi na razpis tudi Nosilec dopolnilne dejavnosti na kmetiji, ki želi v sodelovanju z KKS izboljšati in povečati svojo ponudbo na turistični kmetiji.

V skladu s 3.1. točko besedila javnega razpisa se po posameznih sklopih lahko prijavi vsaka pravna ali fizična oseba, ki se ukvarja z gospodarsko dejavnostjo in, ki ustreza definiciji malih in srednjih podjetij (MSP) v skladu z Uredbo komisije EU št. 651/2014, in so, kot sledi: Zakon o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) v šestem odstavku 5. člena med drugim določa, da je nosilec kmetije lahko fizična oseba, ki ima stalno bivališče v Republiki Sloveniji. Poslovni subjekt v skladu s predpisom, ki ureja poslovni register Slovenije, ne more biti nosilec kmetije.

Sedež prijavitelja in zunanji izvajalci

1. Ali je lokacija izvedbe projekta lahko v drugi kohezijski regiji, kot je sedež prijavitelja?

Lokacija izvedbe in sedež prijavitelja morata biti znotraj regije.

1. Razpis navaja delitev sredstev na Vzhodno in na Zahodno kohezijsko regijo. Kako je mogoče kandidirati s projekti, ki predvidevajo sodelovanje udeležencev iz obeh področij - na primer v sklopu 3. je ponudnik ali del ekipe iz ene kohezijske regije in nekateri kreativni sodelavci pa iz druge?

Sedež podjetja in proizvodnja mora ostati v regiji, v kateri je bil projekt prijavljen. Seveda lahko v projektni ekipi sodelujejo kreativni sodelavci iz druge regije.

1. Ali se lahko na razpis prijaviva skupno dva samozaposlena s skupnim projektom. Eden od naju je zahodnjak, drugi iz (morda zaostalega) vzhoda. Ali lahko računava na višji znesek subvencije, ker z vlogo pokrivava širše območje - torej tudi celovite razpisne cilje. Ali je morda v takem primeru potrebno oddati dve vlogi z isto vsebino.

Posamezen projekt lahko prijavi samo en prijavitelj in projekt se izvaja v regiji, kjer ima prijavitelj sedež.

1. Lastno proizvodnjo imam v vzhodni regiji in pred razpisom prestavil še sedež podjetja na vzhod.

V razpisu ni omenjeno, koliko časa pred oddajo bi že morali imeti sedež podjetja na vzhodu.

1. Ali obstaja kakšna omejitev s koliko izbranimi prijavitelji sklopa A3 lahko pogodbeno sodeluje en zunanji izvajalec s področja KKS?

Ne ni omejitve, je pa potrebno paziti, da ne gre za dvojno financiranje.

1. Merila za Sklop A1 in A2 navajajo: Ocena potenciala in kompetentnost ekipe: Razpis navaja, da se za člana ekipe štejejo družbeniki. V primeru s.p.-ja ali popoldanskega sp.-ja je to lahko le nosilec dejavnosti. Ali pri tem merilu kot član ekipe lahko šteje tudi zunanji sodelavec (drugo podjetje), ki npr. s.p.-ju zagotavlja potrebne kompetence npr. na področju poslovodenja?

Da, če je prijavitelj s.p. in so v njegovi ekipi sodelavci, ki niso zaposleni v tem s.p.

Finance oziroma stroški projekta

1. Kaj sodi med stroške opreme? Ali je to lahko oprema, stroj, ki se potrebuje za proizvodnjo tega produkta? Ali je omejitev max. 20 % vezano na neopredmetena sredstva v stroških opreme, ali je ta omejitev 20 % za stroške opreme v celotnih stroških projekta?

Stroški opreme in drugih opredmetenih osnovnih sredstev so opredeljeni v poglavju 2.1.3. <http://www.eu-skladi.si/sl/ekp/navodila>. Sicer so stroški opreme vezani na projekt, ki se bo izvajal. Vrednost kupljene opreme za projekt lahko znaša do 20% odobrenih sredstev kot je navedeno v razpisu.

1. Ali so potni stroški upravičen strošek?

Da, vsi stroški povezani z delom na projektu – tudi potni stroški in službena potovanja so upravičen strošek.

1. Kako je z dinamiko poročanja (pogodba) - ali si vsako podjetje določi lastno dinamiko ali bodo postavljeni rok za oddajo poročil in dokazil?

Roki za oddajo poročil in dokazil bodo določeni v pogodbi. Upravičenci bodo pri porabi sredstev vezani na letne zneske, ki bodo opredeljeni v njihovem finančnem načrtu in na proračunska leta. Če bodo prejeli predplačila, bodo morali porabiti sredstva predplačila v 180 dnevih od prejema izplačanega predplačila.

1. Zanima me, če se od projekta, ki ga sofinancira - kaj zasluži, ali se ta denar potem odšteje od vsote sofinanciranja. npr. če izdelam produkte in jih nato prodam ali moram zaslužek prikazati v poročilu oz. ga odšteti od subvencije. Pri EU razpisih je po navadi tako, da če projekt prinaša zaslužek, se to odšteje od subvencije zaradi načel o nelojalni konkurenci.

Pri sklopu A1 poslovni načrt šele razvijamo. Pri sklopih A2 in A3 se pričakuje ustvarjanje prihodkov in je to eden od kazalnikov uspešnosti projekta.

Prijavitelj mora v sklopu A1, A2 in A3 v celoti zagotoviti sredstva za zaprtje finančne konstrukcije; pri tem financiranje oz. zapiranje finančne konstrukcije sofinanciranih stroškov z lizingom oz. kreditom ni dovoljeno (Izjava prijavitelja, Prijavni obrazec, preverljivo z vlogo). A to pomeni tudi zalaganje sredstev sofinanciranja od izplačila izvajalcu do povračila sredstev?

Upravičenec za že nastale upravičene stroške odda zahtevek (z ustreznimi dokazili o plačilih), na podlagi katerega prejme sredstva. Upravičenci imajo na voljo koriščenje predplačil (avans), katerega pa morajo v zakonsko določenem roku 180 dni zapreti (upoštevajoč določbe JR, glede predložitve finančnega zavarovanja ob podpisu pogodbe o sofinanciranju v primeru koriščenja predplačil).

1. V obrazcu finančni načrt navaja razpis nekatere oblike možnih stroškov, ne upošteva pa eventualnih najemnin delovnih prostorov, stroškov nabave materiala, stroškov avtorskih honorarjev, stroškov različnih oblik testiranj.... Zanima me ali se kot upravičeni stroški štejejo le stroški, ki jih predvideva obrazec?

Vrste stroškov so navedene v finančnem načrtu in razpisu. Način uveljavljanja upravičenih stroškov in dokazila za dokazovanje upravičenih stroškov so navedeni v vsakokrat veljavnih Navodilih organa upravljanja o upravičenih stroških za sredstva evropske kohezijske politike za programsko obdobje 2014-2020 (dostopna na: http://www.eu-skladi.si/ekp/navodila). Stroški, ki spadajo v posamezno kategorijo so podrobneje razloženi v teh navodilih.

1. Zanima me, če za projekt, ki ga prijavljam, sredstev še nimam - bi me v primeru odobritve zanimalo predčasno oziroma sprotno črpanje sredstev, za kar potrebujem garancijo. Kaj je garancija v tem primeru?

V primeru predplačila je potrebna bančna garancija oz. druga oblika finančnega zavarovanja navedena v razpisu na strani 6.

1. Kako je s finančno konstrukcijo – ali lahko dodaš v FN lastne vire - svoj delež projekta? In jih potem na koncu ne navedeš na kontni kartici?

V poslovnem načrtu se vpišejo vsi prihodki. Torej tudi lastni prihodki.

Zanima me, ali sredstva tega razpisa spadajo v sistem DDV?

Pri vseh treh sklopih davek na dodano vrednost ni upravičen strošek

1. V katerem obdobju govorimo o stroških informiranja in komuniciranja v primeru, da so nastali v obdobju od financiranja?

Obdobje, v katerem morajo biti porabljena sredstva:

Obdobje upravičenosti stroškov je lahko od 1. 1. 2020 do 30. 9. 2021.

Obdobje upravičenosti izdatkov je lahko od 1. 1. 2020 do 31. 10. 2021.

Obdobje upravičenosti javnih izdatkov je lahko od 1. 1. 2020 do 31. 12. 2021.

Če se je operacija začela izvajati pred predložitvijo vloge za sofinanciranje, se pred odobritvijo prvega zahtevka za izplačilo iz proračuna preveri skladnost izvajanja operacije z relevantno zakonodajo tudi za obdobje pred opravljenim izborom oziroma pred sklenitvijo pogodbe o sofinanciranju.

Konec operacije bo definiran s pogodbo.

1. Razpis v točki 3.2, točka 14 pravi, da mora prijavitelj za vse 3 sklope v celoti zagotoviti sredstva za zaprtje finančne konstrukcije, kar pa ne sme narediti s kreditom. Ali prav razumem, da mora torej prijavitelj za posamezni sklop pri prijavi na razpis imeti na računu 15.000 EUR, 40.000 EUR oziroma 30.000 EUR (glede na sklop), kredita pa ne sme vzeti? Prosim za pojasnila.

Zaprtje finančne konstrukcije ne pomeni, da moraš imeti na računu ta sredstva. Gre za plan finančnega načrta projekta. Viri financiranja projekta so EU sredstva in drugi viri, ki pa so lahko tudi lastna sredstva, če jih bo prijavitelj vložil v projekt. V primeru, da prijavitelj pridobi financiranje projekta lahko črpa sredstva s predplačili. Predplačila se izvajajo po sistemu izplačila večkratnih predplačil pri izvajanju operacije, s sprotnim poračunavanjem vsakega posameznega predplačila v celoti. Izbrani prijavitelj se v primeru prejetega predplačila zaveže, da bo, po zahtevku za izplačilo predplačila,  obvezna dokazila v višini izplačanega predplačila posredoval najkasneje v 180 dneh po prejemu sredstev. Po celotnem poračunu predhodnega predplačila lahko upravičenec prejme novo predplačilo.

1. V kolikor v projekciji poslovnega načrta navedemo plan, da bomo v času projekta dosegli 5.000 EUR prometa in jih na koncu ne dosežemo ali smo deležni kakšnih penalov?

Za vodenje projekta je potrebno imeti jasno zastavljen poslovni načrt, ki vključuje ključne kazalnike poslovanja podjetja danes in ambiciozen vendar realen napredek podjetja čez 12 mesecev. Kazalniki vsebujejo podatke o prihodkih, številu uporabnikov, angažiranih kadrih, stanju razvoja produkta / storitve ali družben pomen (javni interes). Prikazan mora biti tudi načrt napredka podjetja s subvencijo, ki vključuje planirano porabo finančnih sredstev in cilje, ki se bodo dosegli. Napredek projekta mora biti dovolj ambiciozen in hkrati realen. Na osnovi teh kazalnikov oz. ciljev bodo izvedena točkovanja, ki določajo višino doseženih točk. Predlagamo, da ste pri planiranju realni. Nedoseganje kazalnikov lahko pomeni vračilo sredstev, kar opredeljuje 23. točka JR »Posledice, če se ugotovi, da je v postopku potrjevanja operacij ali izvrševanja operacij prišlo do resnih napak, nepravilnosti, goljufije ali kršitve obveznosti«.

SKLOP A2: Zagon - Kreativni startup

Upravičenec mora imeti ob oddaji prvega zahtevka za sofinanciranje vsaj enega zaposlenega za polni delovni čas. To pomeni, da ne ob prijavi na razpis ampak šele tekom izvajanja razpisa.

Da, ko se projekt začne izvajati, je potrebna pogodba o zaposlitvi.

1. Zanimamo se za prijavo na sklop A2: ZAGON: Kreativni Start up. Kaj pomeni vsaj ena nova zaposlitev? Da moraš, če dobiš odobren razpis, zaposliti eno popolnoma novo osebo ali je lahko ta oseba že npr. zaposlena v našem Javnem zavodu in jo za čas trajanja projekta samo prerazporedimo na projekt?

V sklopu A2 je ena od aktivnosti na projektu zaposlitev. Javni zavodi se ne morejo prijaviti na ta razpis.

1. Ali se smatra za novo zaposlitev tudi prerazporeditev obstoječega kadra na ta projekt?

Ne, potrebna je nova zaposlitev. Prerazporeditev ni dovolj. Upravičenec mora imeti, ob oddaji prvega zahtevka za sofinanciranje, vsaj enega zaposlenega na novo na projektu za polni delovni čas. V primeru, da je prijavitelj samostojni podjetnik, se kot zaposlena oseba po tem javnem razpisu šteje tudi oseba, ki je nosilka dejavnosti in je zavarovana za polni delovni čas. V primerih, ko 67. člen Zakona o delovnih razmerjih določa v posebnih primerih krajši delovni čas, se šteje, da je pogoj iz te točke javnega razpisa izpolnjen,

1. Prosili bi tudi argumentacijo glede točke, kjer se za najvišje število točk zahteva: 5.000 EUR prilivov kot prilivov, zaradi prodaje produkta/storitve. Kdaj naj bi prišlo do teh prilivov? Pred ali po razpisu.

Ni potrebno, da izdelek/storitev pred oddajo vloge ustvarja promet. Kazalnik se nanaša na poslovni načrt. Npr. projekt, ki je do konca izvedbe projekta dosegel 5.000 EUR prometa, pridobi najvišje število točk.

1. Ali se lahko na sklop A2 prijavi tudi MSP, ki ni start up? Kakšna je omejitev starosti start-upa?

Ta sklop ima v naslovu star up. Namen sklopa A2 je zagotavljanje podpore podjetjem s področja KKS v njihovi fazi hitre rasti in izboljšave poslovnih procesov ter spodbujanje k ambicioznim inovativnim razvojnim projektom in širjenju na mednarodne trge. Spodbuja se produkte, ki že imajo dokazano vrednost na trgu, potrebujejo pa kapital za vstop na trg, rast in širitev ter profesionalno organizacijo podjetja. Malim in srednjim podjetjem v skladu z Uredbo 651/2014 , ki delujejo v kulturno-kreativnem sektorju, ki so že na trgu in imajo potencial hitre rasti, se omogoči rast, razvoj novih proizvodnih linij in posledično odpiranje novih delovnih mest. Višina financiranja upravičenih stroškov znaša do 40.000 EUR na projekt.

1. Ali se lahko MSP prijavi na razpis (sklop A2) ter je istočasno zunanji izvajalec XY prijavitelju, ki se je prijavil na sklop A3?

Če ne gre za konflikt interesov in dvojno financiranje lahko.

SKLOP A3: Kreativni povezovalnik

1. Razmišljamo o prijavi na sklop A3, smo javni zavod, katerega aktivnosti se nanašajo na kulturo, tradicijo, dediščino. Ali sploh ustrezamo , da se prijavimo na sklop A3?

Ne, javni zavodi niso upravičeni prijavitelji.

1. Za Sklop A3 se bi prijavilo podjetje (ne deluje na področju KKS), ki bi podpisalo pogodbo z ustvarjalcem iz KKS (vpisanim v razvid samozaposlenih v kulturi pri MK). Ali se lahko ta isti samozaposleni prijavi z drugim projektom na Sklop 1 ali Sklop 2?

Isti samozaposleni se lahko prijavi z drugim projektom samo na sklop 1. V sklopu 2. samozaposleni niso upravičenci.

1. Ali se lahko kot društvo prijavimo na sklop A3?

Društvo, ki deluje na področju kreativnih industrij se lahko prijavi na sklop A1 ali A2. Sklop A3 pa je namenjen gospodarskim družbam, ki ne delujejo v kreativnem sektorju in želijo sodelovati s kreativcem. Lahko pa je društvo s področja kreativnega sektorja partner v prijavi podjetja v sklopu A3.

1. Ali je vključitev števila kadrov iz KKS in aktivnosti pri strateškem razvoju podjetja (število zaposlenih in pogodbenih sodelovanj iz KKS) možna tudi samo po pogodbi?

 Kazalnik za spremljanje uspešnosti operacije je:

* vključitev števila kadrov iz KKS in aktivnosti pri strateškem razvoju podjetja (število zaposlenih in pogodbenih sodelovanj iz KKS).
1. Ali je ustrezno za sodelovanje s KKS pod sklopom A3 (merilo št.4), da ima podjetje že zaposlenega kreativca (arhitekta, oblikovalca idr.), ki je vključen v prijavljen projekt in se k zaposlitveni pogodbi doda aneks k pogodbi o zaposlitvi, da je sklenjen za namen izvajanja projekta, ki je predmet razpisa (z opredelitvijo vključenosti v projekt).

Ta razpis ni namenjen že obstoječemu okviru in načinu dela. Aktivnosti v okviru operacije, ki so predmet sofinanciranja in pokazatelji uspešnosti operacije so med drugim vključitev kadrov iz KKS in aktivnosti pri strateškem razvoju podjetja (število zaposlenih in pogodbenih sodelovanj iz KKS),

1. A3: kaj, če je podjetje že do sedaj sodelovalo s kreativci na določenih projektih?

To ni ovira, sedaj se pričakuje nov, inovativen proizvod ali storitev in bolj strateško in dolgoročno sodelovanje.

1. Namen sklopa A3 je vključevanje MSP, ki delujejo izven KKS. Ali se kot delovanje na področju KKS štejejo sponzorstva, donacije?

Ne. Sponzorstva in donacije niso del A3. V sklopu A3 gre za konkretno povezovanje gospodarstva s kreativci – ali skozi pogodbeno sodelovanje ali skozi zaposlitve. Kazalniki za spremljanje uspešnosti operacije pa so:

- vključitev števila kadrov iz KKS in aktivnosti pri strateškem razvoju podjetja (število zaposlenih in pogodbenih sodelovanj iz KKS),

- uvajanje design managementa v poslovanje podjetja, izdelani novi poslovni modeli, strateška reorganizacija podjetja,

- ali razvoj novega izdelka/storitve, širitev trgov, definirana blagovna znamka, pozicioniranje, komunikacija,

- začetek komercializacije - promocijske in sejemske aktivnosti,

- pridobivanje partnerjev, novih trgov, strank, ustvarjanje prihodkov,

- sodelovanje z mentorjem,

- primerjava dejanske izvedbe ideje z načrtovano izvedbo po terminskem načrtu.

1. Ali je lahko prijavitelj socialno podjetje pod točko A3, ki še ni imel do 31. 12. 2019 100.000 EUR letnih prihodkov?

V razpisu natančno piše:

gospodarske družbe, registrirane po ZGD (d.o.o., d.d., k.d ali samostojni podjetniki posamezniki (s.p.), zadruge ter socialna podjetja, ki imajo status socialnega podjetja, ki ne delujejo na področju KKS.

Prijavitelj mora imeti letni promet vsaj 100.000 EUR, vsaj 2 zaposlena ter lastni izdelek/ storitev, ki ga/jo že prodaja na trgu.

Kriteriji ocenjevanja

1. Merila za sklop A1, A2 in A3: Ekipa in spekter kompetenc: Zanima nas, ali je pri temu merilu potrebno priložiti tudi življenjepise ekipe z dokazanimi kompetencami?

Navedete ključne dosežke ekipe in posameznikov v točki »ocena potenciala in kompetentnost ekipe«. Le ta se bo ugotavljala na podlagi predloženih dokazil o dosežkih.

1. Kako se ugotavlja inovativnost projekta?

Na podlagi obdane vloge in predstavitve projekta bo komisija ocenjevala ali je projekt inovativen. Način ocenjevanja je natančneje predstavljen točki 3 Dokazila. Projekt pridobi točke, če izkazuje visoko stopnjo inovativnosti na kreativnem, poslovnem, tržnem in trajnostnem kriteriju.

1. Sklop A2, merilo, Vzdržnost in trajnost poslovnega modela: Zanima nas, ali se kot trajnost poslovnega modela lahko šteje dejstvo, da naše podjetje na trgu deluje že od leta 2006 (sedanje podjetje) oz. ima 40 letno tradicijo poslovanja? Menimo namreč, da je to pomemben element trajnosti in vzdržnosti poslovnega modela.

Trajnost se nanaša na izdelke/storitve, ki so predmet razpisa in ne na tradicijo prijavitelja oz. podjetja.

1. Sklop A2, merilio: Strategija trženja: Navajate, da naj opredelimo potrebe na izbranih tujih trgih, če naš trg zajema svetovni trg. Kako podrobno želite, da raziščemo globalne trge? Namreč, priprava tovrstnih študij terja kar nekaj časa, po drugi strani pa naše podjetje že danes posluje na mednarodnih trgih po celem svetu in bo projekt nadgradil ponudbo, ki bo namenjena tudi tujim trgom.

Tržna strategija naj bo čim bolj podrobno predstavljena. Dovolj je v prijavnici, če pa lahko karkoli dodate – pisma podvprašanja, potencialne dogovore z distributerji – kar je lahko kot podpora temu, lahko priložite. Vse kar je čim bolj dokazljivo – lahko dodate dokazila kot so npr. priloge, statistične analize itd.

1. Nismo povsem razumeli, ali želite, da pripravimo samostojno strategijo trženja, samostojne poslovne modele, ali se le-te vključi v sklop razpisne dokumentacije?

Kot izhaja iz meril je potrebna »strategija trženja«. Ni potrebno, da je samostojen dokument, lahko je del prijavnice. Priporočamo, da oddate samostojen dokument. Lahko je na dveh straneh. Če pa lahko karkoli dodate – pisma, potencialne dogovore z distributerji – kar je lahko kot podpora temu, kar pišete v prijavnici, lahko priložite.

1. Merila: Sklop A1 in A2: Ocena potenciala in kompetentnost ekipe: Razpis navaja, da se za člana ekipe štejejo družbeniki. V primeru s.p.-ja ali popoldanskega sp.-ja je to lahko le nosilec dejavnosti. Ali pri tem merilu kot član ekipe lahko šteje tudi zunanji sodelavec (drugo podjetje), ki npr. s.p.-ju zagotavlja potrebne kompetence npr. na področju  poslovodenja?

Prijavitelj mora izkazovati kompetence na področju KKS. Člani ekipe so lahko tudi zunanji sodelavci, ki bodo sodelovali pri projektu. Sodelovanje le teh se bo skozi program mentoriranja spremljalo.

DOKAZILA

1. Kaj je potrebno oddati, da je vloga popolna?

Prijavitelji morajo uporabiti izključno obrazce iz razpisne dokumentacije, ki se jih ne sme spreminjati ali natisniti tako, da bi ti lahko bili nepregledni ter delovali, kot da bi bili spremenjeni. Prijavni obrazec s prilogami in dokazili, finančni načrt ter parafirano vzorčno pogodbo je potrebno predložiti tudi na e-nosilcu podatkov (CD-ROM, DVD-ROM ali USB podatkovni ključ) v Wordovi oziroma Excelovi obliki ter v obliki pdf. Tiskana verzija posredovanih obrazcev se mora ujemati z elektronsko verzijo. V primeru razlik med tiskano in elektronsko verzijo velja tiskana verzija.

Prijavitelj mora poleg izpolnjenega **prijavnega obrazca,** pravilno izpolnjenega **finančnega načrta za sklop, ki ga prijavlja** in **parafirane vzorčne pogodbe** k vlogi priložiti še naslednje izpolnjene obrazce (najdete jih v dokumentu: **Dokazila IV**):

* Izpis iz AJPES-a za preverjanje dejavnosti in prijavitelja,
* Potrdilo FURS o poravnanih obveznostih **ali** izjava prijavitelja, da za namen tega JR dovoljuje MK pridobiti podatke iz uradne evidence,
* Izpis iz kazenske evidence, da prijavitelj in njena poslovodna oseba niso v kazenski evidenci, ki ga izda Ministrstvo za pravosodje **ali** izjava prijavitelja, da za namen tega JR dovoljuje MK pridobiti podatke iz uradne evidence,
* Potrdilo, da prijavitelju v zadnjih dveh letih od roka za oddajo vloge ni bila izrečena globa iz uradne evidence Ministrstva za delo, družino, socialne zadeve in enake možnosti- Inšpektorat RS za delo, zaradi prekrška v zvezi s plačilom za delo **ali** izjava prijavitelja, da za namen tega razpisa dovoljuje Ministrstvu za kulturo pridobiti podatke iz uradne evidence Ministrstva za delo, družino, socialne zadeve in enake možnosti- Inšpektorat RS za delo in
* Potrdilo banke, da prijavitelj na razpis, zadnji delovni dan v mesecu pred oddajo vloge na razpis, nima blokiranega transakcijskega računa (razvidno iz potrdila, ki ga prejme prijavitelj v svoji poslovni banki).

Ovojnica mora biti ob prijavi na razpis pravilno izpolnjena. Vzorec pravilno izpolnjene ovojnice je v dokumentu **II. Prijavni obrazec** za vsak sklop posebej.

Splošna vprašanja

1. Smo zadruga, socialno podjetje ali podjetje, ki nima veliko stika s kreativnim sektorjem in kreativci. Ali nam lahko pomagate?

Platforma CzK ima na svojih spletnih straneh seznam kreativcev <https://www.czk.si/kreativec/> Po potrebi pa bo Platforma CzK objavila tudi povpraševanja podjetij ali organizirala »*matchinge«* med podjetij in ustvarjalci.

1. Ali mora biti prijava v slovenščini, ali je lahko prijavitelj s Hrvaške?

Vloga mora biti v slovenskem jeziku, vsi izračuni in finančne projekcije pa v evrih. Prijavitelj mora imeti sedež v R Sloveniji.

1. Kako je s prihodki projekta, če projekt kaj zasluži?

Skladno z navodili OU prihodkov ni potrebno spremljati niti med izvajanjem niti po izvajanju operacije. Ti prihodki se ne odštevajo od vrednosti zaprošenih sredstev.

1. Ali lahko začnejo prijavitelji ustvarjati dobiček že v fazi A1 ali to fazo omejimo res samo na ideje, ki se ne smejo sluziti oz. lahko sluzijo, ko se projekt zaključi?

Naš predlog bi bil, da v primeru, da začno služiti zaključijo projekt prej oddajo vsa poročila.

1. Ali si lahko v času trajanja projekta preoblikuješ iz s.p. v d.o.o.?

Gre za drugo pravno osebo. V času trajanja projekta torej to ni dovoljeno.

MENTORJI

1. Kaj so to mentorstva?

Na javnem razpisu izbrani **prijavitelji bodo vključeni v program izobraževanja oz. mentorski program**, ki ga izvaja Platforma CzK in je del upravičenih stroškov projekta.

Izbrani prijavitelji **pred podpisom pogodbe o sofinanciranju** z ministrstvom izberejo mentorja iz seznama mentorjev, objavljenega na spletni strani Platforme Centra za kreativnost – [www.czk.si](http://www.czk.si) in se udeležijo izobraževanja za izbrane prijavitelje v organizaciji Platforme Centra za kreativnost.

Izbrani prijavitelji bodo morali pred podpisom pogodbe o sofinanciranju obvestiti ministrstvo glede načina mentoriranja in hkrati utemeljiti izbor mentorja ter predložiti podpisano pogodbo z mentorjem, ki je tudi predpogoj za podpis pogodbe o sofinanciranju izbranega prijavitelja z Ministrstvom za kulturo.

Več o mentorstvih si lahko preberete v javnem pozivu Platforme CzK – o [mentorstvih KKS >>](https://www.czk.si/razpis/2019-12-31/Javno_povabilo_zainteresiranim_kandidatom_zamentorje_v_sklopu_javnega_razpisa_Ministrstva_za_kulturo_JR_CzK_2019_v_letu_2019_in_2020)

 Kje je objavljen seznam mentorjev, ki so/ bodo upravičencem na razpolago? Če je že objavljen, prosimo za link na seznam.

Seznam mentorjev je objavljen  na spletni strani Platforme Centra za kreativnost – [www.czk.si](http://www.czk.si). Predlagamo, da se prijavite na njihove elektronske novice.

Ocenjevanje vlog

1. Kako bo ministrstvo zagotovilo varovanje intelektualne lastnine in idej projektov pred člani komisije, ki bodo ocenjevali vloge?

Kot je navedeno v razpisu, bo varovanje osebnih podatkov zagotovljeno v skladu z veljavno zakonodajo, ki pokriva varovanje osebnih podatkov, vključno s 140. členom Uredbe št. 1303/2013/EU. Vsi podatki iz vlog, ki jih komisija odpre, so informacije javnega značaja, razen tistih, ki jih upravičenci posebej označijo kot poslovno skrivnost. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Člani ocenjevalne skupine bodo predhodno podpisali izjavo o zaupnosti in nerazkritju informacij.

1. Kdaj bodo objavljeni rezultati razpisa: 60 dni od začetka ali konca odpiranj vlog? Kdaj je predviden podpis pogodb?

Prijavitelji bodo, s sklepom ministra oziroma pooblaščene osebe, o izidu javnega razpisa obveščeni najkasneje **v roku 60 dni od zaključka odpiranja vlog**. Prejemnik sredstev bo na podlagi sklepa o izboru pozvan k podpisu pogodbe o sofinanciranju. Pred podpisom pogodbe o sofinanciranju bo prijavitelj moral predložiti podpisano pogodbo z mentorjem. Če se prejemnik v roku 8 dni od prejema sklepa ne odzove na poziv, se šteje, da je umaknil vlogo. Sredstva se lahko dodelijo naslednjemu prijavitelju, ki ima na osnovi ocene prvi možnost prejeti sredstva.

1. Če ima prijavitelj na novo ustanovljeno podjetje/organizacijo/s.p., se lahko upoštevajo osebne reference ekipe?

Da

1. Kdaj bodo prijavitelji izvedeli ali imajo predstavitve v živo?

Predstavitve bodo organizirane v prostorih Ministrstva za kulturo predvidoma četrti teden v aprilu ter drugi in tretji teden v maju 2020. Prijavitelj bodo o tem obveščeni najmanj teden dni pred predstavitvami.

1. Kako naj se pripravimo na predstavitev pred komisijo?

Komisija bo prijavitelje, ki izpolnjujejo formalne pogoje, pozvala, da svoj projekt in vlogo **osebno** predstavijo z 10-minutno (vizualno) predstavitvijo pred komisijo. Prijavitelji bodo na predstavitev projekta povabljeni z navadno pošto in po mailu. Predstavitev projekta ni obvezna. Je pa priporočljiva. **K tiskani pisni vlogi priporočamo, da priložite tudi natisnjeno prezentacijo**. Osebne predstavitve projektov bodo potekale na Ministrstvu za kulturo.

1. Področja KKS sledijo opredelitvi kot jih navajata pomembnejši evropski študiji tega sektorja *Boosting the competitiveness for cultural and creative industries for growth and jobs*, 2016 http://ec.europa.eu/growth/content/boosting-competitiveness-cultural-and-creative-industries-growth-and-jobs-0\_en. [↑](#footnote-ref-1)